Иван Вазов
Облаци

chitanka.info

Облаци сребристи,

от къде тръгнахте?

Пътници далечни,

през къде минахте?

От юг ако иде

керванът ви бели,

кажете какво сте

там при Нил видели?

Ако сте от изток —

поклонници морни —

що видяхте в оня

предел чудотворни?

Ако сте тръгнали

от Емус зелени —

облаци, приймете

мойто поздравленье!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.